**OBRAZLOŽENJE OPĆEG DIJELA**

**POLUGODIŠNJEG IZVJEŠTAJA O IZVRŠENJU FINANCIJSKOG PLANA**

**ZA 2024. GODINU**

**1. OBRAZLOŽENJE OSTVARENJA PRIHODA I RASHODA, PRIMITAKA I IZDATAKA**

Ukupno ostvareni prihodi u izvještajnom razdoblju iznose 141.974,97 EUR, što je 16 % više u odnosu na prihode ostvarene u izvještajnom razdoblju prethodne godine.

Prihodi su u najvećem dijelu ostvareni iz izvora financiranja 11 Opći prihodi i primici, iz nadležnog proračuna te iznose 134.305,98 EUR, zatim slijede izvori financiranja 25 Vlastiti prihodi u iznosu 5.268,99 EUR i 55 Donacije i ostali namjenski prihodi u iznosu 2.400,00 EUR.

U odnosu na izvještajno razdoblje prethodne godine, ostvaren je porast prihoda iz nadležnog proračuna za financiranje redovne i programske djelatnosti te u odnosu na prošlu godinu bilježi povećanje od 14%. Ostvaren je porast vlastitih prihoda od 24% kao i porast prihoda od donacija i ostalih namjenskih prihoda (Pomoći) za 100 %. Vlastiti prihodi ostvaruju se od prodaje suvenira u muzejskoj suvenirnici dok je povećanje pomoći rezultat prihoda Ministarstva kulture koji se odnose na sredstva za financiranje programa prijavljenih i odobrenih na Javnom pozivu za predlaganje javnih potreba u kulturi Republike Hrvatske..

Ukupno izvršeni rashodi u izvještajnom razdoblju iznose 140.734,45 EUR, što je 18 % više u odnosu na rashode izvršene u izvještajnom razdoblju prethodne godine.

Na izvoru financiranja 11 Opći prihodi i primici izvršeni su rashodi u iznosu 134.305,98 EUR, što je 14 % više u odnosu na izvršeno u izvještajnom razdoblju prethodne godine.

Na izvoru financiranja 25 Vlastiti prihodi izvršeni su rashodi u iznosu 1.528,47 EUR, što je 89 % više u odnosu na izvršeno u izvještajnom razdoblju prethodne godine.

Na izvoru financiranja 55 Donacije i ostali namjenski prihodi izvršeni su rashodi u iznosu 1.600,00 EUR, što je 100 % više u odnosu na izvršeno u izvještajnom razdoblju prethodne godine.

Na izvoru financiranja 29 Višak prihoda poslovanja izvršeni su rashodi u iznosu 3.300 EUR, što je 100 % više u odnosu na izvršeno u izvještajnom razdoblju prethodne godine.

Izvršeni rashodi poslovanja odnose se na sljedeće skupine rashoda:

* 31 Rashodi za zaposlene 96.191,91 EUR
* 32 Materijalni rashodi 41.893,61 EUR
* 34 Financijski rashodi 490,60 EUR

Izvršeni rashodi za nabavu nefinancijske imovine u izvještajnom razdoblju iznose 2.158,33 EUR, što je za 78 % više u odnosu na izvršeno u izvještajnom razdoblju prethodne godine.

Izvršeni rashodi za nabavu nefinancijske imovine odnose se na sljedeće skupine rashoda:

* 42 Rashodi za nabavu proizvedene dugotrajne imovine 2.158,33 EUR

Povećanje u odnosu na 2023. godinu se odnosi na otkupe knjiga a knjižnicu te otkupe muzejske građe za Memorijalnu zbirku Doma Marina Držića

**2. OBRAZLOŽENJE PRENESENOG VIŠKA IZ PRETHODNE GODINE U SLJEDEĆU GODINU**

Ostvareni višak prihoda preneseni iz prethodne godine u ukupnom iznosu 7.413,11 EUR proizlazi iz ostvarenih prihoda na izvoru 25 Vlastiti prihodi. Vlastiti prihodi ostvaruju se od prodaje suvenira u muzejskoj suvenirnici.

Izvršeni rashodi poslovanja odnose se na sljedeće skupine rashoda:

* 32 Materijalni rashodi 7.413,11 EUR

Ostvareni višak prihoda za prijenos u slijedeće razdolje u iznosu od 8.653,63 EUR proizlazi iz ostvarenih prihoda na izvoru 25 Vlastiti prihodi i neutrošenih prenesenih sredstava i prethodne godine – višak prihoda poslovanja

**OBRAZLOŽENJE POSEBNOG DIJELA**

**GODIŠNJEG IZVJEŠTAJA O IZVRŠENJU FINANCIJSKOG PLANA**

Ukupan godišnji financijski plan rashoda Doma Marina Držića, koji osim proračunskih sredstava uključuje i vlastita i namjenska sredstva iznosio je 300.053 EUR. Od toga je realizirano 140.734,45 EUR ili 47%.

Navedeni iznos financijskog plana Doma Marina Držića sastoji se od dva programa: Redovna djelatnost i Programska djelatnost.

**Program – Redovna djelatnost**

**Aktivnost Administracija i upravljanje**

Za financiranje Redovne djelatnosti Doma Marina Držića planirano je 240.053 EUR, a realizirano 117.170,78 EUR ili 49 %.

Rashodi za Redovnu djelatnost – Administraciju i upravljanje Doma Marina Držića financirani su najvećim dijelom iz proračunskih sredstava osnivača, Grada Dubrovnika, i to u iznosu od 116.156,53 EUR ili 82%, dok je 1.014,25 EUR ili 1% financirano iz vlastitih prihoda ustanove.

Program obuhvaća aktivnost Administracija i upravljanje, kojom se planiraju rashodi za redovito funkcioniranje ustanove neovisno o programima koje ustanova provodi, kao što su rashodi za zaposlene, materijalni troškovi poslovanja, financijski rashodi, investicije u prostor, nabava opreme.

Rashodi za zaposlene su ostvareni sa 54% plana odnosno u iznosu od 96.191,91 EUR. Rashodi bilježe uvećanje u odnosu na isto razdolje 2023. godine zbog zbog povećanja osnovice za obračun plaće i uvećanja koeficejanata i zapošljavanja jednog kustosa pripravnika zaposlenog na određeno vrijeme u sklopu programa zapošljavanja vježbenika u ustanovama u kulturi kojima je osnivač Grad Dubrovnik.

Materijalni rashodi ostvareni su u iznosu od 19.428,84 EUR ili 40 % ostvarenja plana. Sredstva su utrošena na naknade za prijevoz zaposlenima, naknade za službena putovanja, stručno usavršavanje zaposlenih, uredski materijal, materijal i sredstva za čišćenje, električnu energiju, telekomunikacijske usluge, poštarinu, usluge tekućeg i investicijskog održavanja građevinskih objekata i opreme, usluge promidžbe i informiranja, komunalne usluge, intelektualne, odvjetničke i grafičke i tiskarske usluge, računalne usluge.

Financijskirashodi čine bankarske usluge i naknade. Ostvareni su u iznosu od 490,60 EUR ili 45 % plana.

Rashodi za nabavu proizvedene dugotrajne imovine ostvareni su u iznosu od 1.059,43 EUR ili 47% plana.

**Program – Programska djelatnost**

**Aktivnost Redovni programi**

U 2024. godini plan je iznosio 60.000 EUR, a realizirano je 23.563,67 EUR ili 39% godišnjeg plana.

Sredstva za programe ustanove osigurana su iz više izvora pri čemu se najveći dio financirao iz proračuna Grada Dubrovnika (18.149,45 EUR ili 40%), iz vlastitih sredstava ustanove (3.814,22 EUR ili 45%), iz donacija (1.600 EUR ili 25%).

Navedenim sredstvima realizirani su programi u izložbenoj i izdavačkoj djelatnosti Doma Marina Držića kojima je cilj prezentacija vlastitog fundusa i novih sadržaja, razvoj muzejske djelatnosti i prezentacije umjetničkog stvaralaštva vezanog uz lik i djelo Marina Držića kao i obogaćenje kulturne ponude Grada projektima koji angažiraju umjetnike iz Republike Hrvatske i inozemstva.

Dom Marina Držića aktivno organizira i provodi edukativne radionice za djecu i odrasle. Dom Marina Držića za građane organizira tematska vođenja tijekom kojih se obilaze mjesta povezana s likom i djelom Marina Držića i upoznaje Držićev život i djelo, razne aspekte svakodnevnog života te suvremenike njegovog doba.